12. ΒΑΣΙΛΙΚΟΝ ΔΙΑΤΑΓΜΑ της 3 Απρ./6 Μαΐου 1957 Περί καθορισμού των καταβαλλομένων υπό των μαθητών της Σιβιτανιδείου Σχολής διδάκτρων και δικαιωμάτων έναντι παροχών αυτής κλπ. ΄Εχοντες υπ’ όψιν:1)τας διατάξεις του άρθρ. 4 παρ. 2 του Α.Ν. 761/1937 «περί συμπληρώσεως  της Νομοθεσίας της Δημοσίας και Ιδιοσυντηρήτου Σιβιτανιδείου Σχολής Τεχνών και Επαγγελμάτων», 2)το άρθρ. 24 παρ. 1, 25 παρ. 1 και 27  παρ. 3 του από 3 Αυγ. 1935 Β.Δ/τος «περί εγκρίσεως του οργανισμού της Δημοσίας Ιδιοσυντηρήτου Σιβιτανιδείου Σχολής Τεχνών και Επαγγελμάτων», 3)τας υπ’ αριθ. 42/21.10.55, 43/21.10.55 και 21.12.1956 γνωμοδοτήσεις του Διοικητικού Συμβουλίου της Σιβιτανιδείου Δημοσίας Σχολής Τεχνών και Επαγγελμάτων και 4)την υπ’ αριθ. 96/20.2.57 γνωμοδότησιν του Συμβουλίου της Επικρατείας, προτάσει  του  Ημετέρου επί της Βιομηχανί(Αντί της σελ. 511) Σελ. 511(α) Σιβιτανίδειος Σχολή 32.Ε.ε.11-12 ας Υπουργού απεφασίσαμεν και διατάσσομεν: Ορίζομεν τα καταβαλλόμενα υπό των μαθητών της Σιβιτανιδείου Δημοσίας Σχολής Τεχνών και Επαγγελμάτων δίδακτρα και δικαιώματα της Σχολής έναντι παροχών αυτής ή ετέρας καταβολάς ή εγγυήσεις των μαθητών καθώς και τας εκ της καθυστερήσεως τούτων απορρεούσας υποχρεώσεις δι’ αυτούς και την μαθητικήν αυτών κατάστασιν ως ακολούθως: Α΄.Δια τα ημερήσια εκπαιδευτικά τμήματα της Σχολής: 1)Δρχ. 1080 δι’ ετήσια δικαιώματα της Σχολής (δίδακτρα), καταβλητέα εις 4 δόσεις εκ 270 δραχμών (άμα τη εγγραφή, την 1ην Δεκεμβρίου, την 1ην Φεβρουαρίου και την 1ην Απριλίου). 2)Δρχ. 150 μηνιαίως έναντι παροχής μεσημβρινού συσσιτίου, δι’ ους μήνας παρέχεται τούτο. 3)Δρχ. 100 ετησίως, κατά την εγγραφήν εκάστου έτους, δι’ εγγύησιν επιστρεπτέαν υπό τας εν τω εσωτερικώ κανονισμώ προϋοποθέσεις. 4)Δια τους οικοτρόφους μαθητάς τα ανωτέρω, πλην συσσιτίου, και αντ’ αυτού δρχ. 800 μηνιαίως, δι’ ους μήνας λειτουργεί το οικοτροφείον έναντι παροχής κλίνης, τροφής πεντάκις της ημέρας, ιατρικής παρακολουθήσεως και περιθάλψεως εν τω αναρρωτηρίω της Σχολής δι’ ελαφράς νόσους, λουτρών καθαριότητος, πλυντικών, ασφαλίσεως ατυχημάτων, μέσων ψυχαγωγίας (Κινηματογράφος, θέατρον εν τη Σχολή), βιβλιοθήκης, αναγνωστηρίου κλπ. Οι οικότροφοι υποχρεούνται να φέρωσι μεθ’ εαυτών τα εν τω Εσωτερικώ Κανονισμώ είδη ιματισμού. Β.Δια τα νυκτερινά εκπαιδευτικά τμήματα της Σχολής: Δρχ. 80, ως μηνιαία δίδακτρα δια τους μαθητάς των νυκτερινών μέσων τεχνικών Σχολών Εργοδηγών, καταβλητέα εις την αρχήν εκάστου μηνός. Ο καθυστερών τας χρηματικάς υποχρεώσεις του μαθητής αποκλείεται της φοιτήσεως, θεωρούμενος ως απών, η δε πέραν του μηνός καθυστέρησις συνεπάγεται αποκλεισμόν του μαθητού, μη δυναμένου να επανέλθη εάν δεν καταβάλη τα καθυστερούμενα. Μαθητής διακόψας φοίτησιν εντός του Α΄ σχολικού εξαμήνου υποχρεούται εις την καταβολήν των δύο πρώτων δόσεων των διδάκτρων, διακόψας δε εντός του Β΄ εξαμήνου υποχρεούται εις την καταβολήν και των τεσσάρων δόσεων. Εις τον Ημέτερον επί της Βιομηχανίας Υπουργόν, ανατίθεμεν την δημοσίευσιν και εκτέλεσιν του παρόντος. Σελ. 512(α) 